
Poziv za prijavu štete od prirodne nepogode - suše
Odlukom Župana Ličko-senjske županije (KLASA: 920-01/26-01/03, URBROJ: 2125-02-26-9, dalje: Odluka)   donijete 22. listopada 2026.g. proglašena je prirodna nepogoda uzrokovana SUŠOM na  području općina: Brinje, Donji Lapac, Plitvička Jezera i Udbina.
Obavještavamo oštećenike da je rok za prijavu šteta 8 (osam) dana od dana donošenja Odluke odnosno 30. listopada 2026.g. te pozivamo da prijavu šteta nastalih od prirodne nepogode dostave u navedenom roku pisanim putem na propisanom obrascu dostupnim uz ovu objavu i u pisarnici Općine Udbina.
Obrazac za prijavu i privolu za postupak obrade osobnih podataka potrebno je popuniti, potpisati i poslati e-mailom na tajnistvo@donjilapac.hr ili ilija.drazic@donjilapac.hr poštom-preporučeno ili predati u Pisarnicu Općine Donji Lapac od 7,00 do 15,00 sati (radnim danom).
Prijave šteta nije moguće izvršiti telefonskim putem, nego isključivo pisanim putem i to na propisanom obrascu.
Uz Obrazac PN, potrebno je dostaviti sljedeću dokumentaciju:
1. presliku osobne iskaznice
2. presliku kartice žiro/tekućeg računa (IBAN broj)
3. presliku obrasca Zahtjeva za potporu  za 2026.g. izdanog od Agencije za plaćanja u poljoprivredi, ribarstvu i ruralnom razvoju (LIST A i LIST B) (označiti broj ARKOD parcele, površina i kultura te upisati postotak štete).
Štetu u poljoprivredi mogu prijaviti svi poljoprivredni proizvođači upisani u Upisnik poljoprivrednika.
Prijava štete od prirodnih nepogoda u poljoprivredi obavezno sadržava MIBPG poljoprivrednog proizvođača te ARKOD oznaku površine za koju se šteta prijavljuje i/ili broj katastarske čestice.
U prijavi štete na poljoprivrednoj kulturi potrebno navesti poljoprivrednu kulturu, površinu (u ha) i postotak štete za poljoprivrednu kulturu.
Kod ispunjavanja obrasca obvezna su sva polja od važnosti za područje i vrstu štete.
Povjerenstvo zadržava pravo zatražiti i dodatnu dokumentaciju.
Napominjemo da je samo potpuno popunjen i pravodobno dostavljen Obrazac PN moguće dalje upisati u aplikaciju Registra štete.

Donji Lapac, 22.10.2026. godine
OPĆINSKO POVJERENSTVO ZA PROCJENU ŠTETA OD ELEMENTARNIH NEPOGODA

Prilozi:
1. OBRAZAC ZA PRIJAVU ŠTETE SUŠA (docx)
1. PRIVOLA ZA POSTUPAK OBRADE OSOBNIH PODATAKA (docx)
1. ODLUKA ŽUPANA SUŠA (pdf)

